
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
III. ÚS 278/2015­25
Ústavný
súd
Slovenskej
republiky
na
neverejnom
zasadnutí
senátu
8. septembra 2015 prerokoval návrh na vydanie opravného uznesenia vo veci rozhodovania o vyhlásení obchodnej spoločnosti FRUCONA Košice, a. s., Textilná 6, Košice, o odmietnutí sudcu II. senátu Lajosa Mészárosa v konaní vo veci vedenej Ústavným súdom Slovenskej republiky pod sp. zn. II. ÚS 455/2012 pre predpojatosť a takto rozhodol: V záhlaví
uznesenia
Ústavného
súdu
Slovenskej
republiky
č.
k.
III. ÚS 278/2015­18 z 9. júna 2015 a v bode I.1 jeho odôvodnenia správne označenie obchodného mena navrhovateľky znie „FRUCONA Košice, a. s.“ Odôvodnenie: 1. Ústavnému súdu Slovenskej republiky (ďalej len „ústavný súd“) bolo 7. júla 2013 doručené podanie obchodnej spoločnosti FRUCONA Košice, a. s., Textilná 6,
Košice, ako dotknutej osoby (ďalej len „navrhovateľka“), v ktorom navrhuje, aby bol sudca II. senátu ústavného súdu Lajos Mészáros vylúčený z výkonu sudcovskej funkcie vo veci vedenej na ústavnom súde pod sp. zn. II. ÚS 455/2012 podľa § 28 ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) pre predpojatosť. 2. Ústavný súd o tomto návrhu rozhodol uznesením č. k. III. ÚS 278/2015­18 z 9. júna 2015, pričom v záhlaví a v bode I.1 odôvodnenia bola navrhovateľka označená obchodným menom „FRUCONA, a. s.“. 3. Dňa 22. júla 2015 navrhovateľka doručila ústavnému súdu návrh na vydanie opravného uznesenia, v ktorom upozornila na nesprávne uvedenie jej obchodného mena v označenom rozhodnutí ústavného súdu a požiadala o nápravu. 4. Podľa § 31a zákona o ústavnom súde ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Občianskeho súdneho poriadku alebo Trestného poriadku. 5. Podľa § 164 Občianskeho súdneho poriadku súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie. Na tomto základe v súlade s citovanými zákonnými ustanoveniami vydal ústavný súd opravné uznesenie, v ktorom uviedol správne znenie obchodného mena navrhovateľky, tak ako to je uvedené vo výrokovej časti tohto uznesenia. P o u č e n i e : Proti tomuto rozhodnutiu nemožno podať opravný prostriedok. V Košiciach 8. septembra 2015

